Συγκριτική μελέτη της συμβολής της μισοπροστολής και μιφεπριστονής στο μη επεμβατικό τερματισμό κυήσεων 1ου τριμήνου
Authors: Στανούλοβ Γκεόργκι 
Published: September 2021

Σκοπός: Η καλύτερη μέθοδος για αμβλώσεις με φαρμακευτικά σκευάσματα εξαρτάται ουσιαστικά από τη ηλικία της εγκυμοσύνης και το τελικό αποτέλεσμα ποικίλλει ανάλογα με την εμπειρία του ιατρικού προσωπικού. Ο σκοπός αυτής της μελέτης αφορούσε τη διερεύνηση της αποτελεσματικότητας των ιατρικών αμβλώσεων με τη χρήση της μισοπροστόλης, της μιφεπριστόνης ή του συνδυασμού αυτών. Το ποσοστό των προκλητών αμβλώσεων συνδέεται με μια μεταβλητή αναφερθείσα συχνότητα, χαμηλότερη σε χώρες με ικανοποιητικά οργανωμένες υπηρεσίες οικογενειακού προγραμματισμού και υψηλότερη στις φτωχές κοινωνίες, όταν οι κοινωνικές και οικονομικές πιέσεις οδηγούν τους ανθρώπους να επιτύχουν τους στόχους γονιμότητας μέσω της διαθεσιμότητας μεθόδων αντισύλληψης φυσικού οικογενειακού προγραμματισμού. Επιδημιολογικές μελέτες που διεξήχθησαν επιβεβαίωσαν ότι το ανθρώπινο αναπαραγωγικό σύστημα είναι τελικά ρυθμισμένο ώστε να παράγει ένα ελάχιστο βέλτιστου επιπέδου χρονικό διάστημα μεταξύ κυήσεων. Η διαχείριση ανεπιθύμητων κυήσεων και η επακόλουθη αντισύλληψη έχει μεγάλη σημασία ειδικά για τις γυναίκες που ενδιαφέρονται για τεκνοποίηση, τις εφήβες που πρέπει να επιμορφωθούν σχετικά και τις επιλογές της αντισύλληψης για την προστασία της γονιμότητάς τους. Κύρια πρόκληση στην εποχή μας παραμένει η εξασφάλιση της αποτελεσματικότητας στις μεθόδους που προκαλούν ευρέως τις αμβλώσεις και είναι διαθέσιμες στην πλειοψηφία των γυναικών στον κόσμο. Το επαγόμενο ποσοστό έκτρωσης πέραν του 1ου τριμήνου είναι λιγότερο από το 15% όλων των διαδικασιών αναφοράς στον κόσμο και ιδιαίτερα στον ευρωπαϊκό χώρο κυμαίνεται μεταξύ 2 και 10%.Δυστυχώς εκτιμήθηκε ότι εκτελούνται περίπου είκοσι δύο εκατομμύρια ανασφαλείς αμβλώσεις κάθε χρόνο και το 98% εμφανίζεται στις αναπτυσσόμενες χώρες .Μη ασφαλής έκτρωση ορίζεται ως τερματισμός εγκυμοσύνης κατά την οποία οι γυναίκες υποβάλλονται σε άμβλωση με έλλειψη ιατρικών προτύπων και ελάχιστων συστάσεων και δεν είναι σύμφωνες με τη διαδικασία αυτή. Ως μέρος της βελτίωσης της υγείας των μητέρων και σύμφωνα με τους διεθνείς αναπτυξιακούς στόχους και τους στόχους της ασφάλειας πρέπει να αντιμετωπίζονται για την πρόληψη της μητρικής θνησιμότητας και νοσηρότητας. Οι επιπτώσεις στην υγεία από τις επισφαλείς αμβλώσεις βασίζονται στη μέθοδο της αμβλώσεως που χρησιμοποιήθηκε, την ηλικία κύησης και τελικά τις ικανότητες του μαιευτήρα του εκτελούντος τις αμβλώσεις. Παρά το γεγονός ότι η χρήση της αντισύλληψης οδήγησε στη μείωση του αριθμού των ακούσιων κυήσεων, ωστόσο περίπου 33 εκατομμύρια χρήστες αντισυλληπτικών αναφέρουν τυχαία εγκυμοσύνη. Σε περίπου 85 εκατομμύρια (41%) γυναίκες από 208 εκατομμύρια συνολικά που εκτιμάται ότι είναι έγκυες κάθε χρόνο σε όλο τον κόσμο θεωρούνται ανεπιθύμητες κυήσεις .Η προτεινόμενη ιατρική μέθοδος για άμβλωση αποτελεί η χρήση μιφεπριστόνης μόνης της ή σε συνδυασμό με μισοπροστόλη. Με αυτόν τον τρόπο θα διερευνηθεί η αποτελεσματικότητα και η ασφάλεια του τερματισμού της εγκυμοσύνης με τη φαρμακευτική μέθοδο και χωρίς νοσοκομειακή διαμονή. Ασθενείς και μέθοδοι: Κατά την περίοδο Απρίλιου 2007 έως Δεκέμβριου 2017, 200 γυναίκες με εγκυμοσύνη έως 49 ημέρες μετά την ΤΕΡ(τελευταία εμμηνορροϊκή περίοδο) υποβλήθηκαν σε ιατρικό τερματισμό της κύησης χρησιμοποιώντας 600 mg Μιφεπριστόνη (Mifergyn) A1 από του στόματος χορηγούμενα δισκία ή 800 μg Μισοπροστόλη (Cytotec) Α2 ενδοκολπικά και σε άλλες 200 έγκυες γυναίκες, η διάρκεια της κύησης των οποίων ήταν μεταξύ 49-63 ημερών χορηγήθηκε 600 mg Μιφεπριστόνης (Mifergyn) από του στόματος χορηγούμενα δισκία ακολουθούμενη 48 ώρες αργότερα 800 mcg Μισοπροστόλη (Cytotec) B1 ενδοκολπικά μόνο Μισοπροστόλη (Cytotec) Β2. Όλες οι συμμετέχουσες έδωσαν γραπτή συγκατάθεση για χειρουργική αντιμετώπιση αν κρινόταν απαραίτητο. Διεξήχθη διακολπικό υπερηχογράφημα για να επιβεβαιωθεί μια ενδομήτρια εγκυμοσύνη πριν από την ιατρική χορήγηση φαρμακευτικής έκτρωσης. Οι ενδείξεις για την έκτρωση ήταν οι εξής: κενός , ενδομήτριος θάνατος, αυτόματες , καθ΄ έξιν αποβολές, αμβλώσεις. Αποτελέσματα: Σύμφωνα με τη μελέτη μας, δεν χρειάστηκε καμία γυναίκα να υποβληθεί σε χειρουργική αντιμετώπιση της αποβολής /άμβλωσης . Συχνές ανεπιθύμητες ενέργειες όπως ναυτία, έμετος, πόνος και μέτρια κολπική αιμορραγία παρατηρήθηκαν χωρίς την ανάγκη για νοσηλεία σε νοσοκομείο. Η αιμορραγία σημειώθηκε νωρίτερα στην ομάδα A1 σε σύγκριση με την ομάδα Α2. Επιπλέον, η αποβολή άρχισε περίπου 3,5 ώρες νωρίτερα στην Ομάδα Α1 σε σύγκριση με την Ομάδα Α2. Ομοίως, ο χρόνος μεταξύ της χορήγησης και της έκτρωσης ήταν 50% μικρότερος στην ομάδα A1 σε σύγκριση με την ομάδα Α2. Η διάρκεια της αιμορραγίας στην ομάδα Β1 της ομάδας B2 ήταν παρόμοια στις δύο ομάδες. Η αναλγησία δεν ήταν απαραίτητη για οποιονδήποτε συμμετέχοντα, ενώ όταν χρειάστηκε ήταν περισσότερο από 7 φορές πιο συχνή στην ομάδα Β2 σε σύγκριση με την ομάδα Β1. Η αποδοχή από τις έγκυες γυναίκες της μελέτης ήταν υψηλή Μειονέκτημα αποτέλεσε η στενή ιατρική παρακολούθηση και ο συχνός έλεγχος των υπερηχογραφικών και βιοχημικών παραμέτρων και μερικές φορές το παρατεταμένο κοιλιακό άλγος. Συμπεράσματα: Ο συνδυασμός μιφεπριστόνης και μισοπροστόλης και η μονή χορήγηση μιφεπριστόνης είναι ασφαλή και αποτελεσματικά για ιατρικό τερματισμό της εγκυμοσύνης στο πρώιμο πρώτο τρίμηνο.